CELEX: 32015R2178
Language: sk
Date: 2015-11-25 00:00:00
Title: Vykonávacie nariadenie Komisie (EÚ) 2015/2178 z 25. novembra 2015, ktorým sa do Registra chránených označení pôvodu a chránených zemepisných označení zapisuje názov [Saucisson de Lacaune/Saucisse de Lacaune (CHZO)]

26.11.2015   
            
            
               SK
            
            
               Úradný vestník Európskej únie
            
            
               L 309/1
            
         VYKONÁVACIE NARIADENIE KOMISIE (EÚ) 2015/2178
   z 25. novembra 2015,
   ktorým sa do Registra chránených označení pôvodu a chránených zemepisných označení zapisuje názov [Saucisson de Lacaune/Saucisse de Lacaune (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 15 ods. 1 a článok 52 ods. 2,
   keďže:
   
               (1)
            
            
               Žiadosť Francúzska o zápis názvu „Saucisson de Lacaune“/„Saucisse de Lacaune“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).
            
         
               (2)
            
            
               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Saucisson de Lacaune“/„Saucisse de Lacaune“ sa musí zapísať do registra.
            
         
               (3)
            
            
               Listom, ktorý bol Komisii doručený 27. februára 2014, francúzske orgány oznámili Komisii, že spoločnosť SARL René Pujol, 11 avenue de Lattre de Tassigny, BP 52 81230 Lacaune, spoločnosť La Lacaunaise Escande Pistre & Cie, 7, boulevard Jean-Jaurès, 81230 Lacaune a spoločnosť Maison Nègre, charcuterie lacaunaise, 6 avenue de Naurois, 81230 Lacaune, so sídlom na ich území, legálne uvádzali výrobok pod predajným názvom „Saucisson de Lacaune“/„Saucisse de Lacaune“ na trh, pričom tento názov používali nepretržite viac ako 5 rokov, a že sa na túto skutočnosť poukázalo v rámci vnútroštátneho námietkového konania.
            
         
               (4)
            
            
               Keďže spoločnosti SARL René Pujol, La Lacaunaise Escande Pistre & Cie a Maison Nègre uvedené v odôvodnení 3 spĺňajú podmienky stanovené v článku 15 ods. 1 nariadenia (EÚ) č. 1151/2012, aby mohli využívať prechodné obdobie, počas ktorého môžu legálne používať obchodný názov po jeho zápise do registra, malo by sa im udeliť prechodné obdobie 5 rokov, počas ktorého môžu používať názov „Saucisson de Lacaune“/„Saucisse de Lacaune“, pričom toho obdobie začína dňom predloženia žiadosti o zápis do registra Komisii.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre politiku kvality poľnohospodárskych výrobkov,
            
         PRIJALA TOTO NARIADENIE:
   Článok 1
   Názov „Saucisson de Lacaune“/„Saucisse de Lacaune“ (CHZO) sa zapisuje do registra.
   Názov uvedený v prvom odseku sa vzťahuje na výrobok triedy 1.2. Mäsové výrobky (tepelne spracované, solené, údené atď.) uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Spoločnosti SARL René Pujol, La Lacaunaise Escande Pistre & Cie a Maison Nègre Charcuterie Lacaunaise môžu do 27. februára 2019 naďalej používať registrovaný názov „Saucisson de Lacaune“/„Saucisse de Lacaune“ (CHZO).
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. novembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 343, 14.12.2012, s. 1.
   
      (2)  Ú. v. EÚ C 142, 29.4.2015, s. 25.
   
      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).